
AVIZ

asupra proiectului de Lege  pentru ratificarea Convenţiei între România şi Republica Sudan pentru evitarea dublei  impuneri şi  prevenirea evaziunii  fiscale cu  privire la impozitele pe  venit şi  pe  capital, semnată  la Bucureşti, la  31 mai  2007

În conformitate cu prevederile art. 95 din Regulamentul Camerei Deputaţilor, republicat, cu  modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu proiectul de Lege  pentru ratificarea Convenţiei între România şi Republica Sudan pentru evitarea dublei  impuneri şi  prevenirea evaziunii  fiscale cu  privire la impozitele pe  venit şi  pe  capital, semnată  la Bucureşti, la  31 mai  2007, trimis cu adresa nr. PL- x 703 din 22 octombrie  2007 şi înregistrat sub nr. 31/1136 din  23 octombrie  2007.
Potrivit dispoziţiilor art.75 din Constituţia României, republicată, şi ale art.92 alin. (8) pct. 1 din Regulamentul Camerei Deputaţilor, republicat, cu modificările ulterioare, Camera Deputaţilor este  prima Cameră  sesizată. 

             
În temeiul prevederilor art. 61 din Regulamentul Camerei Deputaţilor, republicat, Comisia a dezbătut proiectul de lege menţionat mai sus  în şedinţa din 1 noiembrie  2007.



 Membrii Comisiei au examinat proiectul de lege, expunerea  de  motive şi avizul favorabil al Consiliului Legislativ cu  nr.1182 din              10  septembrie 2007. 

În urma dezbaterilor, membrii Comisiei au hotărât, cu unanimitate de voturi, avizarea favorabilă a proiectului de lege.  

În raport cu obiectul şi conţinutul său, proiectul de lege  face parte din categoria legilor ordinare.

